**Ministru kabineta noteikumu projekta**

**„Grozījumi Ministru kabineta 2005. gada 15. marta noteikumos Nr. 177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošas dzīvnieku infekcijas slimības vai epizootijas uzliesmojuma laikā””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 35. panta otrā daļa un 38. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 38. panta pirmās daļas 2. punktā ir noteikts, ka dzīvnieku īpašniekam ir tiesības saņemt zaudējumu kompensāciju par transmisīvās sūkļveida encefalopātijas apkarošanas laikā radītajiem zaudējumiem, kā arī par dzīvniekiem, kurus, pastāvot aizdomām par saslimšanu, nokauj diagnozes noskaidrošanai, iznīcinātajiem kautķermeņiem, dzīvnieku izcelsmes produktiem, embrijiem un olšūnām.  Noteikumi Nr.177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību un epizootiju uzliesmojuma laikā, tostarp par transmisīvās sūkļveida encefalopātijas (turpmāk – TSE) (govju sūkļveida encefalopātijas (turpmāk – GSE) un skrepi slimības) uzliesmojuma un tās apkarošanas laikā radītajiem zaudējumiem. Jāpiebilst, ka TSE slimību grupā ietilpst tādas slimības kā GSE, skrepi slimība, hroniskā novājēšanas slimība (turpmāk – HNS), ūdeļu transmisīvā encefalopātija, kaķu sūkļveida encefalopātija, Kreicfelda-Jakoba slimība (ar to pārsvarā slimo vecāki cilvēki, slimība zināma kopš 1920. gada) un Kreicfelda-Jakoba slimības variants (ar to pārsvarā slimo jaunāki cilvēki, slimība zināma kopš 1996. gada, un tiek uzskatīts, ka šīs slimības cēlonis ir ar GSE slimu dzīvnieku gaļas un to produktu lietošana pārtikā).  Tā kā Norvēģijā kopš 2016. gada 15. marta ir konstatēti pieci saslimšanas gadījumi ar HNS savvaļas un ierobežotajās platībās audzētajiem ziemeļbriežiem, kā arī savvaļas aļņiem, ir pieņemts Komisijas 2016. gada 28. oktobra Īstenošanas lēmums (ES) Nr. 2016/1918 par dažiem drošības pasākumiem attiecībā uz hronisko novājēšanas slimību. Tā mērķis ir samazināt HNS izplatības risku Eiropas Savienības dalībvalstīs (turpmāk – dalībvalstis), nosakot briežu dzimtas dzīvnieku pārvietošanas prasības starp Norvēģiju un dalībvalstīm līdz 2017. gada 31. decembrim.  Ņemot vērā minēto, ir sagatavots Ministru kabineta noteikuma projekts „Hroniskās novājēšanas slimības uzraudzības un kontroles kārtība” (VSS – 524), kas reglamentēs briežu dzimtas dzīvnieku pārvietošanas nosacījumus starp dalībvalstīmun Norvēģiju, kā arī paredzēs nosacījumus, kas ļaus kontrolējošajai institūcijai īstenot piesardzības pasākumus attiecībā uz HNS.  Pastāvot aizdomām par saslimšanu ar HNS briežu dzimtas dzīvniekiem iežogotajās platībās, dzīvnieki būs jānogalina, lai noskaidrotu HNS diagnozi. Lai mudinātu briežu dzimtas dzīvnieku īpašniekus vai turētājus ziņot, ja radušās kādas aizdomas par inficēšanos ar HNS, briežu dzimtas dzīvnieku īpašniekam vai turētājam jādod iespēja saņemt valsts kompensāciju par piespiedu kārtā nokautu un iznīcinātu briežu dzimtas dzīvnieku HNS uzliesmojuma gadījumā. Tas ļautu īstenot mērķi pēc iespējas ātrāk konstatēt HNS uzliesmojumu un ilgtermiņā pasargāt valsti no HNS uzliesmojuma izplatības, kā arī briežkopības un ar to saistītajai gaļas nozarei pasargāt briežu audzētāju un briežu gaļas ražotāju komercdarbības vidi.  Savukārt noteikumos Nr.177 patlaban ir noteikts, ka dzīvnieku īpašnieks var saņemt kompensāciju tikai par TSE (GSE un skrepi slimības) uzliesmojuma gadījumu, tāpēc ir jāizdara grozījumi noteikumos Nr.177, paredzot, ka briežu dzimtas dzīvnieku īpašnieki par piespiedu kārtā nokautu un iznīcinātu briežu dzimtas dzīvnieku HNS uzliesmojuma un tās apkarošanas laikā var saņemt kompensāciju.  Ievērojot iepriekšminēto, ir sagatavots Ministru kabineta noteikumu projekts “Grozījumi Ministru kabineta 2005. gada 15. marta noteikumos Nr.177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošas dzīvnieku infekcijas slimības vai epizootijas uzliesmojuma laikā”” (turpmāk – noteikumu projekts).  Ar noteikumu projektu minētās problēmas tiks atrisinātas pilnībā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | HNS ir hroniska centrālās nervu sistēmas slimība briežu dzimtas dzīvniekiem, kuriem novēro sugai neraksturīgas pārmaiņas uzvedībā, kustību traucējumus un organisma vispārējā stāvokļa pasliktināšanos, kā arī nav izslēgtas aizdomas, ka HNS var radīt risku sabiedrības veselībai.  TSE slimību grupā ietilpst tādas slimības kā govju sūkļveida encefalopātija (turpmāk – GSE), skrepi slimība, HNS, ūdeļu transmisīvā encefalopātija, kaķu sūkļveida encefalopātija, Kreicfelda-Jakoba slimība (ar to pārsvarā slimo vecāki cilvēki, slimība zināma kopš 1920. gada) un Kreicfelda-Jakoba slimības variants (ar to pārsvarā slimo jaunāki cilvēki, slimība zināma kopš 1996. gada, un tiek uzskatīts, ka šīs slimības cēlonis ir ar GSE slimu dzīvnieku gaļas un to produktu lietošana pārtikā). |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz dzīvnieku īpašniekiem vai turētājiem, kas audzē un tur briežu dzimtas dzīvniekus. Pēc Lauksaimniecības datu centra informācijas, Latvijā 2017. gada 1. janvārī ir reģistrēti 142 briežu dzimtas dzīvnieku īpašnieki un 112 579 briežu dzimtas dzīvnieki. |
| 2. | Tiesiskā regulējuma ietekme uz tautsaimniecību un administratīvo slogu | HNS uzliesmojuma gadījumā briežu dzimtas dzīvnieku īpašniekam būs iespēja saņemt zaudējumu kompensāciju, tādējādi mazinot radīto finansiālo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2017. gads** | | **Turpmākie trīs gadi (euro)** | | |
| **(2018. gads)** | **(2019. gads)** | **(2020. gads)** |
|  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu | Izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbu-džets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 696 849 | 427 | 427 | 427 |
| 2.1. valsts pamatbudžets | 0 | 1 696 849 | 427 | 427 | 427 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 1 696 849 | – 427 | – 427 | – 427 |
| 3.1. valsts pamatbudžets | 0 | – 1 696 849 | – 427 | – 427 | – 427 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompen-sējošu izdevumu samazinājumu norāda ar "+" zīmi) | X | + 1 696 422 | 0 | 0 | 0 |
| 5. Precizēta finansiālā ietekme: | X | – 427 | – 427 | – 427 | – 427 |
| 5.1. valsts pamatbudžets | – 427 | – 427 | – 427 | – 427 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar Ministru kabineta 2017. gada 21. februāra rīkojumu Nr.90 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr. 90) Zemkopības ministrijai tika piešķirti **1941 *euro*** no valsts budžeta programmas 02.00.00. „Līdzekļi neparedzētiem gadījumiem” kompensāciju izmaksai vienam dzīvnieku īpašniekam.  Ar Ministru kabineta 2017. gada 28. marta rīkojumu Nr.158 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr.158) Zemkopības ministrijai tika piešķirti **1 546 062 *euro*** no valsts budžeta programmas 02.00.00. „Līdzekļi neparedzētiem gadījumiem” kompensāciju izmaksai trim dzīvnieku īpašniekiem.  Ar Ministru kabineta 2017. gada 17. maija rīkojumu Nr. 240 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr. 240) Zemkopības ministrijai tika piešķirti **148 419 *euro*** no valsts budžeta programmas 02.00.00. „Līdzekļi neparedzētiem gadījumiem” kompensāciju izmaksai trim dzīvnieku īpašniekiem.  Kopā 2017. gadā no valsts budžeta programmas 02.00.00. „Līdzekļi neparedzētiem gadījumiem” Zemkopības ministrijai kompensāciju izmaksai piešķirti **1 696 422 *euro***.  Detalizēts pieprasīto kompensāciju aprēķins ir sniegts rīkojumu Nr.90, Nr. 158 un Nr. 240 anotācijā:  <https://likumi.lv/ta/id/288917-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem>  <https://likumi.lv/doc.php?id=289775>  <https://likumi.lv/ta/id/290861-par-finansu-lidzeklu-pieskirsanu-no-valsts-budzeta-programmas-lidzekli-neparedzetiem-gadijumiem>  Saskaņā ar noteikumu Nr.177 2. pielikuma 15. punktu (cits nebrīvē audzēts pieaudzis pārnadzis) kompensāciju izmaksas par vienu piespiedu kārtā nokautu un iznīcinātu briežu dzimtas dzīvnieku HNS uzliesmojuma gadījumā ir **142,29** *euro*. Pamatojoties uz epizootisko situāciju Eiropā, tiek pieļauta varbūtība, ka valstī gada laikā varētu būt trīs briežu dzimtas dzīvnieku saslimšanas gadījumi ar HNS. Tādējādi 2017. gadā un turpmākajos gados nepieciešamais finansējums kompensācijai par piespiedu kārtā nokautu un iznīcinātu briežu dzimtas dzīvnieku iežogotajās platībās varētu būt **426,87** *euro*. | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kompensācijas tiek izmaksātas no valsts budžeta programmas 02.00.00. „Līdzekļi neparedzētiem gadījumiem”, un līdzekļi kompensāciju izmaksai tiek pieprasīti saskaņā ar Ministru kabineta 2009. gada 22. decembra noteikumiem Nr. 1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams sagatavot Ministru kabineta noteikumu projektu „Hroniskās novājēšanas slimības uzraudzības un kontroles kārtība” (VSS-524), kas reglamentētu briežu dzimtas dzīvnieku pārvietošanas nosacījumus starp dalībvalstīmun Norvēģiju, kā arī HNS uzraudzības un kontroles pasākumus, nosakot tiesisko regulējumu iesaistītajām personām un institūcijām.  Ministru kabineta noteikumu projekts „Hroniskās novājēšanas slimības uzraudzības un kontroles kārtība” ar šo noteikumu projektu ir virzāmi vienotā paketē. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

*Anotācijas V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) no 2017. gada 19. maija līdz 26. maijam. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts biedrībām „Lauksaimnieku organizāciju sadarbības padome”, „Zemnieku saeima” un „Latvijas Veterinārārstu biedrība” 2017. gada 18. maijā. |
| 3. | Sabiedrības līdzdalības rezultāti | Biedrība „Lauksaimnieku organizāciju sadarbības padome” 2017. gada 26. maijā saskaņoja noteikumu projektu bez iebildumiem.  Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Zemkopības ministra p.i. R. Kozlovskis

Zemkopības ministrijas valsts sekretāres p.i. J. Šnore

Rubene 67027064

sigita.rubene@zm.gov.lv